31994D0963
L 371/29
JURNALUL OFÍCIAL AL UNIUNII EUROPENE
DECIZIA COMISIEI
din 28 decembrie 1994
de stabilire a statutului Finlandei ca țară în care nu se practică vaccinarea contra bolii Newcastle
(94/963/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/539/CEE a Consiliului din 15 octombrie 1990 privind condițiile de sănătate animală care reglementează schimburile intracomunitare și importurile din țări terțe de păsări de curte și de ouă pentru incubație (1), astfel cum a fost modificată ultima dată prin Actul privind condițiile de aderare a Regatului Norvegiei, Republicii Austria, Republicii Finlanda și Regatului Suediei și adaptările tratatelor ce stau la baza Uniunii Europene anexa I, titlul V, litera E, partea întâi, capitolul 2, punctul (1), litera (g), în special articolul 12 alineatul (2),
întrucât vaccinarea păsărilor de curte contra acestei boli este interzisă în Finlanda de mai mult de un an de zile;
întrucât efectivele de păsări de curte din Finlanda au făcut obiectul unui examen de depistare a bolii Newcastle cel puțin o dată pe an; întrucât în exploatații nu există păsări care au fost vaccinate contra bolii Newcastle;
întrucât, având în vedere situația bolii Newcastle, trebuie stabilit statutul Finlandei;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Finlanda îndeplinește criteriile stabilite la articolul 12 alineatul (2) din Directiva 90/539/CEE.
Articolul 2
Prezenta decizie intră în vigoare la data și sub rezerva intrării în vigoare a Tratatului de aderare a Regatului Norvegiei, Republicii Austria, Republicii Finlanda și Regatului Suediei.
Articolul 3
Prezenta decizie se adresează statelor membre.
Adoptată la Bruxelles, 28 decembrie 1994.